
ΕΦΗΜΕΡΙΕ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ _ Αρ. Φύλλου 451 

23 Μαΐου 1995 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την 
επωνυμία «ΚΛΗΡΟΔΟΤΗΜΑ ΑΔΕΛΦΩΝ Σ. ΤΥΠΑΛ- 
ΔΟΥ» και κύρωση του οργανισμού αυτού. 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αύξηση γραφικών εξόδων του προξενείου της Ελλάδος 
στο Κέηπ Τάουν και της Πρεσβείας της Ελλάδος 

στη Λευκωσία. 2 

Επιχορήγηση Καθεδρικού Ιερού Ναού Αθηνών. 3 

Ίδρυση και λειτουργία Κέντρων Περιβαλλοντικής Εκ¬ 
παίδευσης . 4 

Έγκριση ημερών κινήσεως εκτός έδρας υπαλλήλων 

ΕΟΤ, για εκτέλεση υπηρεσίας. 5 

Συμπλήρωση των διατάξεων της απόφασης του Υπουρ¬ 
γού Συγκοινωνιών 5030/1980 (ΦΕΚ 307/Β/ 
26.3.80), περί καθορισμού όρων τοποθετήσεως και 
λειτουργίας συσκευής αυτομάτου καταγραφής τα¬ 
χύτητας και άλλων στοιχείων πορείας σε ορισμένες 
κατηγορίες αυτοκινήτων οχημάτων. 6 


ΠΡΟΕΔΡΙΚΑ ΔΙΑΤΑΓΜΑΤΑ 


(II 

Έγκριση σύστασης του κοινωφελούς ιδρύματος με την 
επωνυμία «ΚΛΗΡΟΔΟΤΗΜΑ ΑΔΕΛΦΩΝ Σ. ΤΥΠΑΛ- 
ΔΟΥ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 22.5.1985 ιδιόγραφη διαθήκη του Χαραλά- 
μπους Στυλιανού Τυπάλδου, η οποία δημοσιεύθηκε με το 
αριθ. 1832/29.5.1987 πρακτικό του Μον. Πρωτοδικείου 
Αθηνών, με την οποία συστήθηκε κοινωφελές ίδρυμα με 
την επωνυμία «ΚΛΗΡΟΔΟΤΗΜΑ ΑΔΕΛΦΩΝ Σ. ΤΥΠΑΛ- 
ΔΟΥ» και με έδρα το Ληξούρι Κεφ/νίας. 

2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 30.1.1995 γνωμοδότηση του Συμβουλίου 
Εθνικών Κληροδοτημάτων. 


4. Την αριθ. 1026431 /268/0006Α/2.3.1994 κοινή 
απόφαση του Πρωθυπουργού και του Υπουργού Οικονο¬ 
μικών, με την οποία ανατέθηκαν αρμοδιότητες του 
Υπουργού Οικονομικών στους Υφυπουργούς (ΦΕΚ Β 
154). 

Με πρόταση του Υπουργού Εθνικής Παιδείας και θρη¬ 
σκευμάτων και του Υφυπουργού Οικονομικών, αποφασί¬ 
ζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΚΛΗΡΟΔΟΤΗΜΑ ΑΔΕΛΦΩΝ Σ. ΤΥ- 
ΠΑΛΔΟΥ», η οποία έγινε από τον Χαράλαμπο Σ. Τυπάλδο, 
με την από 22.5.1985 ιδιόγραφη διαθήκη του που δημο¬ 
σιεύθηκε με το αριθ. 1832/29.5.1987 πρακτικό του Μον. 
Πρωτοδικείου Αθηνών και κηρύχθηκε κύρια με την υπ’ 
αριθμόν 624/29.5.1989 απόφαση του ίδιου Δικαστη¬ 
ρίου. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών, και Εθνικής Παιδείας και θρησκευμά¬ 
των και διέπεται από τις διατάξεις της παραπάνω συστατι¬ 
κής του πράξης, του παρακάτω οργανισμού, του Α.Ν. 
2039/1939 και των διαταγμάτων που εκδόθηκαν ή θα εκ- 
δοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος, που αποτελείται από δεκατέσσερα (14) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΚΛΗΡΟΔΟΤΗΜΑ ΑΔΕΛΦΩΝ Σ. ΤΥ- 
ΠΑΛΔΟΥ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΚΛΗΡΟΔΟ¬ 
ΤΗΜΑ ΑΔΕΛΦΩΝ Σ. ΤΘΠΑΛΔΟΥ», που συστήθηκε από 
τον Χαράλαμπο Σ. Τυπάλδο με την από 22.5.1987 ιδιό¬ 
γραφη διαθήκη του, η οποία δημοσιεύθηκε με το αριθ. 
1832/29.5.1987 πρακτικό του Μον. Πρωτοδικείου Αθη¬ 
νών, αποτελεί νομικό πρόσωπο ιδιωτικού δικαίου και διέ- 
πεται από τις διατάξεις της παραπάνω συστατικής πράξης, 
του παρόντος οργανισμού, του Α.Ν. 2039/1939, όπως 
κάθε φορά ισχύει ο νόμος αυτός και των διαταγμάτων που 

εκδόθηκαν ή θα εκδοθούν σε εκτέλεση του νόμου τού¬ 
του. 

2. Έδρα του ιδρύματος είναι το Ληξούρι Κεφαλλη¬ 
νίας. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής φέρει έμβλημα αποτελού- 
μενο από το συνδυασμό των αρχικών Α & Τ (Αδ. Τυπάλδου) 
και το έτος ιδρύσεως του ιδρύματος. 

’Αρθρον 2 
Σκοπός 

Σκοπός του ιδρύματος είναι η χορήγηση υποτροφιών σε 
νέους και νέες αποφοίτους δευτεροβάθμιας εκπαίδευσης 
όλων των σχολείων της επαρχίας Πάλλης, για συνέχιση 
των σπουδών τους στην Ελλάδα και για μεταπτυχιακές 
σπουδές στην Ελλάδα ή στο εξωτερικό. Όλοι οι δικαιούχοι 
υποτροφίας πρέπει να είναι εγγεγραμμένοι στα δημοτο¬ 
λόγια ή μητρώα αρρένων Δήμων ή Κοινοτήτων της επαρ¬ 
χίας Πάλλης και να έχουν περιορισμένα οικονομικά μέσα 
για την πραγματοποίηση των σπουδών τους. 

Αρθρο 3 

Περιουσία - Πόροι 

1. Περιουσία του ιδρύματος αποτελούν: 

α) Ένα κτίριο επί της Ακτής Τζελέπη 4 στο Δήμο Πει¬ 
ραιά αποτελούμενο από έξι (6) ορόφους. 

β) Τρία (3) οικόπεδα άρτια και οικοδομήσιμα κείμενα 
στο Δήμο Κηφισιάς Αττικής εντός του εγκεκριμμένου σχε¬ 
δίου του Δήμου και στη θέση «Επάνω Αμπέλια ή Πάτημα» 
και επί των οδών Χαριλάου Τρικούπη και Ίριδος ήδη Αγνής 
Ρουσοπούλου επιφάνειας 1039,89 τ.μ., 1004,05 τ.μ. και 
1.360,08 τ.μ. αντίστοιχα. 

γ) Το 1/2 εξ αδιαιρέτου ενός κτήματος έκτασης 35 
στρεμμάτων περίπου που βρίσκεται στη θέση «Λεγατάτα» 
εντός της πόλεως Ληξουρίου Κεφαλληνίας μετά της εν 
αυτώ οικίας. 

δ) Τέσσερις χιλιάδες ενιακόσιες (4.900) μετοχές της 
Α.Ε «Ατμόπλοια Αιγαίου Αφών Τυπάλδου». 

2. Χρέη και βάρη της κληρονομιάς: 

α) Οποιοδήποτε ποσό αναγνωρισθεί σύμφωνα με τις 
ισχύουσες διατάξεις ότι αποτελεί χρέος και βάρος της 
κληρονομιάς. 

β) Ισόβια πρόσοδος προς την Κ. Τζανέττα - Μαζαράκη, 
ίση με το ποσοστό 20% επί των εισοδημάτων του ακινήτου 
επί της Ακτής Τζελέπη 4. 

3. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις σε Τράπεζες ή άλλους 
Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

Άρθρο 4 
Διοίκηση 

1. Το ίδρυμα διοικείται από Τριμελές Διοικητικό Συμ¬ 
βούλιο που αποτελείται από τους: 

1) Εκάστοτε Δήμαρχο Ληξουρίου Κεφαλληνίας. 

2) Εκάστοτε Πρόεδρο της Κοινότητος Χαβριάτων Κε¬ 
φαλληνίας. 

3) Εκάστοτε Διοικητή του Α.Τ. Ληξουρίου Κεφαλλη¬ 
νίας. 


2. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία, τον Πρόεδρο, τον 
Αντιπρόεδρο, το Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε νόμιμο λόγο, κάποιου από τα μέλη του Διοικητικού 
Συμβουλίου, η κενή θέση συμπληρώνεται με απόφαση 
των υπολοίπων μελών σύμφωνα με τις διατάξεις της συ¬ 
στατικής πράξης και του άρθρου 99 του Α.Ν. 2039/ 
1939. 

4. Το Διοικητικό Συμβούλιο συνεδριάζει τακτικά κάθε 
έξι μήνες και έκτακτα οπότε το ζητήσει ο Πρόεδρος ή ένα 
από τα μέλη του, με γραπτή αίτησή τους προς τον Πρόε¬ 
δρο, πάντοτε όμως έπειτα από πρόσκληση του Προέ¬ 
δρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απόντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του ο οποίος θα ορι- 
σθεί κατά την σύγκλιση σε σώμα του άνω οργάνου. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη του Προέδρου. 

7. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις (3) συνε¬ 
χείς συνεδριάσεις θεωρείται ότι έχει παραιτηθεί και η κενή 
θέση αυτού συμπληρώνεται κατά τα οριζόμενα στην παρ. 
3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη των 
μελών που τυχόν διαφωνούν. Τα πρακτικά υπογράφονται 
από όλα τα μέλη που μετέχουν στη συνεδρίαση. 

9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως οδοιπορι¬ 
κών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής πρά¬ 
ξης, του παρόντος Οργανισμού, του Α.Ν. 2039/1939 και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου, καθώς και των λοιπών νόμων και 
διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή (Υπουργό Οικο¬ 
νομικών ή Νομάρχη Κεφαλληνίας) τον προϋπολογισμό και 
απολογισμό του ιδρύματος, σύμφωνα με τις διατάξεις των 
άρθρων 101 και 102 του Α.Ν. 2039/1939 και του από 
20.12.1939 Β. Δ/τος (ΦΕΚ Α 552). 

Μαζί με τον απολογισμό, καταρτίζει, ψηφίζει και υπο¬ 
βάλλει και τον γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι- 

κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
. ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Αρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του Ιδρύμα¬ 
τος: 

α)Εκπροσωπεί τούτο στα Δικαστηρία, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με από¬ 
φαση του Διοικητικού Συμβουλίου το οποίο τηρεί σχετικά 
πάντα ενήμερο. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου είκοσι (20) τουλάχιστον μέ¬ 
ρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σε 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφεία του συ¬ 
νόλου των μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω- 
λύμματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Αρθρο 7 

Αρμοδιότητες Γραμματέα 

1. Ο Γραμματέας του ιδρύματος: 
α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2) Ο Γ ραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 


κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Τον Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Αρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί¬ 
ξεις. 

α) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από 
αυτά ένα μικρό ποσό, που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Ο Ταμίας μπορεί εφόσον κρίνεται αιτιολογημένα απα¬ 
ραίτητο από το Διοικητικό Συμβούλιο (λόγω ειδικών συν¬ 
θηκών) να βοηθείται από υπάλληλο του ιδρύματος την ευ¬ 
θύνη όμως για τις ενέργειες τούτου φέρει πάντοτε ο ίδιος. 

Άρθρο 9 

Επιλογή και ανακήρυξη υποτρόφων 

1. Δικαίωμα υποτροφίας έχουν οι νέοι και νέες που είναι 
οικονομικά αδύνατοι κατάγονται από την Επαρχία Πάλλης 
και είναι: α) απόφοιτοι Λυκείων της Επαρχίας Πάλλης, για 
τη συνέχιση των σπουδών τους σε Ανώτερες και Ανώτατες 
Σχολές της ημεδαπής και β) απόφοιτοι Ανωτάτων Σχολών 
που επιθυμούν να πραγματοποιήσουν μεταπτυχιακές 
σπουδές στην ημεδαπή ή αλλοδαπή. 

Όλοι οι δικαιούχοι υποτροφίας πρέπει να είναι εγγε¬ 
γραμμένοι στα δημοτολόγια ή μητρώα αρρένων Δήμων ή 
Κοινοτήτων της Επαρχίας Πάλλης. 

2. Η επιλογή και ανακήρυξη των υποτρόφων γίνεται χω¬ 
ρίς διαγωνισμό, σύμφωνα με τις διατάξεις της συστατικής 
πράξης του ιδρύματος, του παρόντος οργανισμού, του 
Α.Ν. 2039/1939 και του από 18.8.1941 Καν. Δ/τος (ΦΕΚ 
Α 286). 

Άρθρο 10 

Χορήγηση υποτροφιών 

1. Το ποσό της μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου, 
ανάλογα με το ύψος των εσόδων του ιδρύματος και τον 
αριθμό των υποτρόφων, πάντοτε όμως μέσα στα όρια που 
ορίζονται από τις διατάξεις του άρθρου 54 του Α.Ν. 2039/ 

1939 και του άρθρου 28 του από 18.8.1941 σχετικού Καν. 
Δ/τος. 

2. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 24, 25, 26 και 27 

του από 18.8.1941 Καν. Δ/τος (ΦΕΚ Α 86). 

3. Η χορήγηση της υποτροφίας διακόπτεται όταν συ¬ 
ντρέχουν οι προϋποθέσεις που ορίζονται από τις διατάξεις 
της συστατικής πράξης του ιδρύματος και του άρθρου 29 
του παραπάνω Κανονιστικού Διατάγματος, οι οποίες δια¬ 
πιστώνονται με πράξη του Διοικητικού Συμβουλίου του 
ιδρύματος, που έχει υποχρέωση να παρακολουθεί την όλη 
πορεία των σπουδών των υποτρόφων και να αξιώνει απ’ 
αυτούς την υποβολή κάθε έτος αποδεικτικών στοιχείων 
της επίδοσής τους. 

Άρθρο 11 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουαρίου και λή¬ 
γει την 31η Δεκεμβρίου του ιδίου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π. Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31 η 
Δεκεμβρίου του επόμενου ημερολογιακού έτους, με ομό¬ 
φωνη απόφαση του Διοικητικού Συμβουλίου που λαμβάνε- 
ται στην πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού Δ/ 
τος (ΦΕΚ Α 552). 

Άρθρο 12 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο υποτρόφων, στο οποίο καταχωρίζο¬ 
νται τα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις του 
άρθρου 34 του από 18.8.1941 Καν. Δ/τος. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο, αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 13 

Τροποποίηση Οργανισμού 

Ο Οργανισμός του ιδρύματος μπορεί να τροποποιειθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του Α.Ν. 2039/1939 και 110 και 
119 του Αστικού Κώδικα, ύστερα από ομόφωνη πρόταση 
του Διοικητικού Συμβουλίου αυτού. 

Άρθρο 14. 

Διάλυση του ιδρύματος - Τύχη περιουσίας αυτού. 


1. Το ίδρυμα διαλύεται όταν και όπως ο νόμος ορίζει 
σύμφωνα με τις διατάξεις του άρθρου 118 του Αστικού 
Κώδικα. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέχεται στο Δήμο Ληξου- 
ρίου Κεφαλληνίας ως Κεφάλαιο αυτοτελούς διαχείρισης 
για την εκτέλεση του ίδιου σκοπού. 

Στον Υπουργό Εθνικής Παιδείας και θρησκευμάτων και 
στον Υφυπουργό Οικονομικών αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 11 Μαΐου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ ΥΦΥΠ. ΟΙΚΟΝΟΜΙΚΩΝ 

ΓΕΩΡΓΙΟΣ ΠΑΠΑΝΔΡΕΟΥ ΔΗ Μ. ΓΈΩΡΓΑΚΟΠΟΥΛΟΣ 

-♦ 

ΥΠΟΥΡΓΙΚΕΣ Α ΠΟΦΑΣΕΙΣ Α ΕΓΚΡΙΣΕΙΣ 

Αρ*6. ΣΤ1/Φ-087-1/ΑΣ 1377 (2) 

Αύξηση γραφικών εξόδων του προξενείου της Ελλάδος 

στο Κέηπ Τάουν και της Πρεσβείας της Ελλάδος στη 

Λευκωσία. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 142 παρ. 1 του Ν. 419/76. 

2. Την όμοια Κοινή Υπουργική Απόφαση με αριθμό Φ. 
087/175/16.5.91 (ΦΕΚ 565/Β/25.7.91). 

3. Το υπ’ αριθμ. Φ. 083/868/ΑΣ 492/24.11.94 αίτημα 
του Προξενείου της Ελλάδος στο Κέηπ Τάουν. 

4. Την όμοια Κοινή Υπουργική Απόφαση με αριθμό Φ. 
087/182/4.5.1992 (ΦΕΚ 425/Β/1.6.92). 

5. Το υπ’ αριθμ. Φ. 9300-13/ΑΣ 2280/28.9.94 αίτημα 
της Πρεσβείας της Ελλάδος στη Λευκωσία, αποφασί¬ 
ζουμε: 

Αυξάνουμε από 1ης Μαΐου 1995 τα γραφικά κ.λ.π. 
έξοδα των παρακάτω Αρχών της εξωτερικής Υπηρεσίας, 
ως εξής: 

-του Προξενείου της Ελλάδος στο Κέηπ Τάουν, από 
δολλ. ΗΠΑ 450 σε δολλ. ΗΠΑ 600 τον μήνα 

-της Πρεσβείας της Ελλάδος, στην Λευκωσία, από 
δολλ. ΗΠΑ 1300 σε δολλ. ΗΠΑ 1700, τον μήνα. 

Από τις διατάξεις της Απόφασης αυτής προκαλείται δα¬ 
πάνη σε βάρος του κρατικού Προϋπολογισμού, ύψους 
δρχ. 1.100.000, για το τρέχον έτος και δρχ. 2.250.000 
περίπου, για καθένα από τα επόμενα οικονομικά έτη. Για 
το έτος 1995, η δαπάνη μπορεί να καλυφθεί, από τις πι¬ 
στώσεις του Κ.Α.Ε. 5184 του Φορέα 120 του Προϋπολογι¬ 
σμού εξόδων του Υπουργείου Εξωτερικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μαΐου 1995 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ 
Κ. Π ΑΠΟΥΑΙΑΣ 


ΟΙΚΟΝΟΜΙΚΩΝ 

Α. ΠΑΠΑΔΟΠΟΥΛΟΣ 

Αριθ. Α2/262 (3) 

Επιχορήγηση Καθεδρικού Ιερού Ναού Αθηνών 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη : 

1. Τις διατάξεις του Ν. 2844/1954. 

2. Τα αριθμ. 219/28.2.95 και 663/1.3.95 έγγραφα του 
Καθεδρικού Ιερού Ναού Αθηνών και της Αρχιεπισκοπής 
Αθηνών. 

3. Το γεγονός ότι με την παρούσα απόφαση προκαλεί- 
ται δαπάνη σε βάρος του Κρατικού Προϋπολογισμού 
ύψους δέκα πέντε εκατομμυρίων (15.000.000) δραχμών 
για το τρέχον οικονομικό έτος και για την ανωτέρω δαπάνη 
έχει εγγραφεί πίστωση στο Φ. 19-650 και ΚΑΕ 2462 
ύψους 15.000.000 δραχμών, αποφασίζουμε: 

Καθορίζουμε την κρατική επιχορήγηση στον Καθεδρικό 
Ιερό Ναό Αθηνών για το οικονομικό έτος 1995 σε δέκα πέ¬ 
ντε εκατομμύρια (15.000.000) δραχμές σε βάρος της πί¬ 
στωσης του Φ. 19-650 και Κ.Α.Ε. 2462. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μαΐου 1995 

οι ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΟΝ ΘΡΗΣΚΕΥΜΑΤΩΝ 

Α. ΠΑΠΑΔΟΠΟΥΛΟΣ Γ. ΠΑΠΑΝΔΡΕΟΥ 

Αριθ. Γ2/3219 (4) 

Ίδρυση και λειτουργία Κέντρων Περιβαλλοντικής Εκπαί¬ 
δευσης 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη : 

1. Το Ν. 1892/90 άρθρο III παρ. 13, που προβλέπει την 
ίδρυση και λειτουργία Κέντρων Περιβαλλοντικής Εκπαί¬ 
δευσης (Κ.Π.Ε.). 

2. Τη Γ2/1242/8.3.1993 Υ.Α. (ΦΕΚ 175/τ. Β7 
19.3.1993) που αφορά στην ίδρυση και λειτουργία Κ.Π.Ε. 
(εδάφια I, II, III, IV παράγρ. 2, VIII). 

3. Την κοινή Ευρωπαϊκή πολιτική στον τομέα της Περι¬ 
βαλλοντικής Εκπαίδευσης όπως εκφράζεται μέσα από το 
ψήφισμα των Υπουργών Παιδείας της Ευρωπαϊκής Ένω¬ 
σης (24,5,1988). 

4. Το Κοινοτικό Πρόγραμμα Πολιτικής και Δράσης για το 
Περιβάλλον και τη Σταθερή Ανάπτυξη (ψήφισμα Συμβου¬ 
λίου Ευρωπαϊκών Κοινοτήτων και των Αντιπροσώπων των 
Κρατών - Μελών (1.2.93) στο οποίο εντάσσεται η ενημέ¬ 
ρωση και εκπαίδευση του κοινού στην πολιτική και τη 
στρατηγική για το περιβάλλον και την αειφόρο ανά¬ 
πτυξη. 

5. Τις συστάσεις - οδηγίες που προέκυψαν κατά το θε¬ 
ρινό Πανεπιστήμιο της Τουλούζης για την Περιβαλλοντική 
Εκπαίδευση και απευθύνονται στις Κυβερνήσεις των Κρα¬ 
τών - μελών της Ευρωπαϊκής Ένωσης. 

6. Την ανάγκη: α) σύνδεσης της τυπικής (σχολικής) με 
την άτυπη εκπαίδευση, β) της διαμόρφωσης κατάλληλων 
πειραματικών εκπαιδευτικών προγραμμάτων για να επι¬ 
τευχθούν κοινές δράσεις για το περιβάλλον σε τοπικό επί¬ 
πεδο, στο πνεύμα της αειφορίας. 


7. Την ύπαρξη ενός μόνο Κέντρου Περιβαλλοντικής Εκ¬ 
παίδευσης στην Κλειτορία Αχαΐας και την αυξανόμενη 
συμμετοχή εκπαιδευτικών και μαθητών στα εθελοντικά 
προγράμματα Περιβαλλοντικής Εκπαίδευσης στα σχο¬ 
λεία, που επιβάλλουν την ενίσχυση του θεσμού για την 
αποτελεσματική επαφή όσο το δυνατό μεγαλυτέρου τμήματος 
του μαθητικού πληθυσμού με το αντικείμενο της Π.Ε. 

8. Την ανάγκη: α) ισόρροπης χωροταξικής κατανομής 
των Κ.Π.Ε., ώστε να έχουν δυνατότητα πρόσβασης σε 
αυτά μαθητές από όλα τα γεωγραφικά διαμερίσματα της 
χώρας, β) της αξιοποίησης κτιριακών υποδομών που υπάρ¬ 
χουν χωρίς να χρησιμοποιούνται (όπως σχολικά κτίρια, μα¬ 
θητικές εστίες, κατασκηνώσεις, δημοτικά κοινοτικά κτί¬ 
ρια, στρατόπεδα, διατηρητέα κτίρια κ.α.), γ) της αξιοποίη¬ 
σης οικολογικών ενδιαφερόντων διαφόρων περιοχών της 
χώρας και των δυνατοτήτων επιστημονικής υποστήριξης 
όπως και της ύπαρξης ενδιαφέροντος των τοπικών κοινω¬ 
νιών των περιοχών αυτών. 

9. Τη δυνατότητα υποστήριξης της ίδρυσης νέων Κ.Π.Ε. 


και στα πλαίσια του 2ου Κοινοτικού Πλαισίου Στήριξης. 

10. Το γεγονός ότι από τις διατάξεις της απόφασης αυ¬ 
τής προκαλείται δαπάνη η οποία θα καλυφθεί από το δεύ¬ 
τερο κοινοτικό πλαίσιο στήριξης, ΚΑΕ 5341/Φ.9110, 
αποφασίζουμε: 

Την ίδρυση και λειτουργία 6 (έξι) νέων Κέντρων Περι¬ 
βαλλοντικής Εκπαίδευσης στους παρακάτω τόπους: 

α) Αργυρούπολη Αττικής (Σχολικό Συγκρότημα οδού 
Μπουμπουλίνας 


Κορδελιό θεσ/νίκης 
Μουζάκι Καρδίτσας 
Καστοριά 
Κόνιτσα 
Σουφλί 
1. Στόχοι 

Τά Κέντρα Περιβαλλοντικής Εκπαίδευσης στοχεύουν 


(Δημοτικό κτίριο) 
(Μαθητική Εστία ΕΙΝ) 
(Δημοτικά .κτίρια) 
(Μαθητική Εστία ΕΙΝ) 
(Μαθητική Εστία ΕΙΝ) 


στην: 

Α) Ευαίσθητοποίηση των νέων σε θέματα περιβαλλοντι¬ 
κής προβληματικής ώστε να αναπτυχθούν οι υπεύθυνες 
στάσεις και συμμετοχικές συμπεριφοράς που θα συμβάλ¬ 
λουν στην προστασία της οικολογικής ισορροπίας και της ποιό¬ 
τητας της ζωής στην κατεύθυνση της βιώσιμης ανάπτυξης. 

Β) Υλοποίηση προγραμμάτων Π.Ε . διάρκειας μιάς (1) 
έως έξι (6) ημερών για τα σχολεία Α/θμιας και Β/θμιας 
Εκπ/σης που τα επισκέπτονται, αλλά και προγραμμάτων 
άτυπης, εξωσχολικής, περιβαλλοντικής εκπαίδευσης. 

Γ) Στήριξη των προγραμμάτων Π.Ε. των σχολείων της 
περιφέρειάς τους σε συνεργασία με τους υπεύθυνους 
Π.Ε. των νομών. 

Δ) Παραγωγή εκπαιδευτικού, ενημερωτικού υλικού 
(έντυπου, οπτικοακουστικού κ.α.) και πιλοτικών προγραμ¬ 
μάτων οδηγών για τα σχολεία. 

Ε) Σύνδεση με τα επιστημονικά ιδρύματα σε τοπικό, 
εθνικό και διεθνές επίπεδο με ταυτόχρονη λειτουργία 
τράπεζας πληροφοριών με σκοπό την επιστημονική ενη¬ 
μέρωση, έρευνα και τεκμηρίωση αλλά και την συνεργασία 
για παραγωγή εκπαιδευτικών προγραμμάτων. 

ΣΤ) Οργάνωση και πραγματοποίηση επιμορφωτικών συ¬ 
ναντήσεων εκπαιδευτικών και κατάρτισης ενηλίκων στην 
ΠΕ σε συνεργασία με άλλους κυβερνητικούς ή μη κυβερ¬ 
νητικούς φορείς. Η συνεργασία με κυβερνητικούς και μη 
κυβερνητικούς φορείς επεκτείνεται πέραν της επιμόρφω¬ 
σης, όπου αυτό κρίνεται σκόπιμο, εφόσον συμβάλλει 
στους στόχους του ΚΠΕ. 

Ζ) Προώθηση της έρευνας στο χώρο της Π.Ε. 

Βασικές κατευθύνσεις σχετικά με τους παιδαγωγικούς 
και ερευνητικούς στόχους του Κέντρου δίδονται από τη Δ/ 
νση Σπουδών Δ/θμιας Εκπαίδευσης του ΥΠΕΠΘ. 

2. Για την υλοποίηση των στόχων των Κ.Π.Ε. απαιτού¬ 
νται: 

Α. Η ΑΝΑΠΤΥΞΗ ΣΥΝΕΡΓΑΣΙΩΝ ΜΕ: 

1. Κ.Π.Ε. του εσωτερικού και εξωτερικού για ανταλλαγή 
εμπειριών, πληροφοριών, εκπαιδευτικών προγραμμάτων 
και οργάνωσης συνεργασιών σε επίπεδο επιμόρφωσης 
εκπαιδευτικών. Μπορούν επίσης να συμμετέχουν σε δια- 
θνή και εσωτερικά δίκτυα Π.Ε. 

2. Την Τοπική Αυτοδιοίκηση επιδιώκοντας το συντονι¬ 
σμό της συμμετοχικής κοινωνικής δράσης όλων των ενδια¬ 
φερομένων φορέων για την αντιμετώπιση των τοπικών πε¬ 
ριβαλλοντικών προβλημάτων. 

3. Τις παραγωγικές τάξεις της περιοχής και τις υπόλοι¬ 
πες τοπικές ενώσεις συλλόγους κ.α. με γνώμονα την ορ¬ 
θολογική διαχείριση του περιβάλλοντος. 

Β. ΥΠΟΔΟΜΗ - ΕΞΟΠΛΙΣΜΟΣ: 

Η υποδομή και ο εξοπλισμός των κέντρων διαφορο¬ 
ποιούνται με βάση τη διάκρισή τους σε κέντρα Αστικού και 
Περιφερειακού τύπου. 

Τα Κ.Π.Ε. διαθέτουν: 

-Αίθουσες διδασκαλίας, εργαστηρίων, ηλεκτρονικών 
υπολογιστών, προβολών, αναγνωστηρίου, βιβλιοθήκης, 
πολλαπλών, χρήσεων, διοικητκής υποστήριξης, αποθή¬ 
κευσης υλικών κ.α. 

Μόνο για τα κέντρα περιφερειακού τύπου προβλέπεται 
μαγειρείο, εστιατόριο και ξενώνας φιλοξενίας 40-50 ατό¬ 
μων. 

-Εξοπλισμός (εξάρτηση έρευνας πεδίου, τη? οικωνια- 
κός, εργαστηριακός, οπτικοακουστικός, ε- ωση, μέσα 
μεταφοράς κλπ.) που καλύπτει τις ανάγκες υλοποίησης 
των στόχων του Κέντρου και καθορίζεται ανάλογα με την 
ιδιαιτερότητα του τόπου και τον τύπο του Κ.Π.Ε. 

Γ. ΕΚΠΑΙΔΕΥΤΙΚΟ ΠΡΟΣΩΠΟ 

Το εκπαιδευτικό έργο κάθε Κ.Π.Ε. στηρίζουν πέντε έως 
επτά εκπ/κοί από την Α/θμια και Β/θμια Εκπαίδευση. Οι 
εκπαιδευτικοί αυτοί απαρτίζουν την παιδαγωγική ομάδα 
και ανήκουν οργανικά στη Δ/νση Β/θμιας (ή Α/θμιας) εκπ/ 
σης της περιοχής σητν οποία λειτουργεί το Κέντρο με δυ¬ 
νατότητα κάλυψης πιθανών κενών θέσεων από εκπαιδευ¬ 
τικούς Δ/νσεων γειτονικών ή άλλων περιοχών. Οι εκπαι¬ 
δευτικοί αποσπώνται με απόφα ->υ Υπουργού Εθνικής 
Παιδείας και θρησκευμάτων στο γ\.Γ 1.Ε. για τρία (3) χρό¬ 
νια, με δυνατότητα ανανέωσης της απόσπαστής τους, και 
λαμβάνουν τα μόρια των σχολείων της περιοχής λειτουρ¬ 
γίας του Κ.Π.Ε. 

Την ευθύνη για την όλη διαδικασία των αποσπάσεων 
έχει η Δ/νση Σπουδών Β/θμιας Εκπ/σης στην οποία υπο¬ 
βάλλουν αιτήσεις οι ενδιαφερόμενοι ύστερα από πρό¬ 
σκληση ενδιαφέροντος κατά τον μήνα Μάιο. 

Κριτήρια επιλογής των εκπαιδευτικών είναι: 

- οι βασικές και μεταπτυχιακές σπουδές κύρια σε σχέση 
με την Π.Ε. 

-η επιμόρφωση στο εσωτερικό και στο εξωτερικό στην 
Π.Ε. 

- οι συμμετοχές σε σχετικά Συνέδρια. 

- οι δημοσιεύσεις 

- η συμμετοχή σε ομάδες εργασίας 

- η υλοποίηση προγραμμάτων Π.Ε. στα σχολεία. 

- η συμμετοχή σε εξωσχολικά προγράμματα Π.Ε. 

- η διεθνής εμπειρία 

- η επιμορφωτική δραστηριότητα 


- η γνώση ξένων γλωσσών 

- ο χρόνος υπηρεσίας 

Έργο της παιδαγωγικής ομάδας είναι: 

- εκπονεί προγράμματα Π.Ε. 

- συντονίζει προγράμματα Π.Ε. για τους μαθητές και εκ¬ 
παιδευτικούς που επισκέπτονται το Κ.Π.Ε. 

- εκδίδει έντυπο υλικό σχετικό με τις δραστηριότητες 
των Κ.Π.Ε. 

- οργανώνει επιμορφωτικές συναντήσεις για εκπαιδευ¬ 
τικούς καθώς επίσης Συνέδρια και Συμπόσια. 

- συνεργάζεται με: 

α) εκπαιδευτικούς - συντονιστές προγραμμάτων Π.Ε. 
της ευρύτερης περιοχής τους και διευκολύνει με κάθε 
τρόπο την υλοποίησή τους. 

β) άλλα Κ.Π.Ε. εσωτερικού ή εξωτερικού για ανταλλαγή 
ενημέρωσης και εμπειριών αλλά και για την οργάνωση σε¬ 
μιναρίων κ.α. 

γ) Π.Ε.Κ., εφόσον ζητηθεί η συμβολή τους. 

δ) υπεύθυνους Π.Ε Α/θμιας και Β/θμιας της ευρύτερης 
περιοχής 

ε) κυβερνητικούς και μη φορείς, Πανεπιστήμια και άλλα 
επιστημονικά ιδρύματα 

στ) Τοπική Αυτοδιοίκηση 

Από τους εκπαιδευτικούς κάθε κέντρου ορίζεται ως 
Υπεύθυνος για τη λειτουργία του Κ.Π.Ε. εκείνος που δια¬ 
θέτει τα περισσότερα προσόντα. Ο χρόνος προϋπηρεσίας 
του Υπευθύνου δεν μπορεί να είναι μικρότερος των δέκα 
(10) ετών. 

Τον Υπεύθυνο λειτουργίας του Κέντρου αναπληρεί 
όταν κωλύεται ή απουσιάζει ένας εκ των μελών της παιδα¬ 
γωγικής ομάδας που ορίζεται ως αναπληρωτής Υπεύθυ¬ 
νος. 

Ο ορισμός Υπευθύνου και Αναπληρωτή γίνεται με έκ¬ 
δοση σχετικής Υπουργικής απόφασης. 

Οι βασικές κατευθύνσεις σχετικά με τους παιδαγωγι¬ 
κούς και ερευνητικούς στόχους του Κέντρου δίδονται από 
τη Δ/νση Σπουδών Β/θμιας του ΥΠΕΠΘ ενω για οποιοδή- 
ποτε λειτουργικό, διοικητικό και οικονομικό θέμα ο Υπεύ¬ 
θυνος Λειτουργίας του Κέντρου αναφέρεται απ’ ευθείας 
στην αρμόδια Δ/νση Εκπ/σης της Νομαρχίας. 

Τα μέλη της παιδαγωγικής ομάδας ορίζονται και ως τε¬ 
χνικοί βοηθοί επιμόρφωσης για την κάλυψη σχετικών ανα¬ 
γκών και λαμβάνουν έκαστος ως μηνιαία πρόσθετη αμοιβή 
το ποσό των 75.000 δρχ. σύμφωνα με τη διαδικασία που 
αναφέρεται στην Γ2/7337/28.12.1993 σχετική Υπ. Από¬ 
φαση. 

ΔΙΟΙΚΗΤΙΚΟ ΚΑΙ ΒΟΗΘΗΤΙΚΟ ΠΡΟΣΩΠΙΚΟ 

Στο Κέντρο υπηρετεί διοικητικό προσωπικό για γραμμα¬ 
τειακή υποστήριξη, χειρισμό ηλεκτρονικών υπολογιστών, 
βιβλιοθηκονομία κλπ. και βοηθητικό προσωπικό για φύ¬ 
λαξη, καθαρισμό, φιλοξενία κ.α. 

Το διοικητικό και βοηθητικό προσωπικό διορίζεται ή 
αποσπάται με ευθύνη της Τοπικής Αυτοδιοίκησης ή του 
ΕΙΝ κατά περίπτωση απ’ ότου και μισθοδοτείται. 

Το προσωπικό αυτό εργάζεται και κατά τις αργίες όταν 
το απαιτεί η λειτουργία του Κ.Π.Ε. 

Δ. ΣΥΝΔΕΣΗ ΤΟΥ Κ.Π.Ε. ΜΕ ΤΗΝ ΤΟΠΙΚΗ ΚΟΙΝΩ¬ 
ΝΙΑ 

Για τη σύνδεση του Κ.Π.Ε., με την τοπική κοινωνία και 
την ενίσχυση της αποτελεσματικότητας των προαναφερ- 
θεισών συνεργασιών, λειτουργεί Συμβουλευτική Επιτροπή 
κάθε Κέντρου στην οποία συμμετέχουν: ο Υπεύθυνος του 
Κ.Π.Ε. ο Δήμαρχος ή εκπρόσωπός του, οι υπεύθυνοι Π.Ε. 
του νομού, και από ένας εκπρόσωπος της Νομαρχίας, του 

ΥΠΕΧΩΔΕ, των επιστημονικών ιδρυμάτων της περιοχής, 
των παραγωγικών τάξεων (επιχειρηματιών και εργαζομέ¬ 
νων), των μη κυβερνητικών οργανώσεων και τοπικών συλ¬ 
λόγων, των μαθητικών κοινοτήτων κ.α. 

Η επιτροπή έχει συμβουλευτικό ρόλο και συνεδριάζει 
δύο φορές το χρόνο για τον προγραμματισμό και απολογι¬ 
σμό δραστηριοτήτων, με πρωτοβουλία του Δημάρχου της 
πόλης του Κ.Π.Ε. ο οποίος προεδρεύει των συνεδριά¬ 
σεων. Σύντομη έκθεση των πρακτικών των συνερδιάσεων 
αυτών δημοσιεύεται στον τοπικό τύπο και κοινοποιείτααι 
στις Δ/νσεις Σπουδών του ΥΠ.Ε.Π.Θ. 

3. ΟΙΚΟΝΟΜΙΚΑ ΤΩΝ Κ.Π.Ε. 

Οι πόροι των Κ.Π.Ε. προέρχονται κύρια από: 

- Πιστώσεις του Τακτικού Προϋπολογισμού και του προ¬ 
γράμματος των Δημοσίων Επενδύσεων που θα εγγράφο- 
νται στους προϋπολογισμούς των οικείων Νομαρχιών. 

- Επιχορηγήσεις της Τοπικής Αυτοδιοίκησης (Δήμων, 
Κοινοτήτων). 

- Προγράμματα χρηματοδοτούμενα από την Ευρωπαϊκή 
Ένωση, την ΙΙΝΕδΟΟ και άλλους διεθνείς οργανισμούς ή 
φορείς. 

- Εθνικά προγράμματα σε συνεργασία με άλλους Δημο¬ 
σίους φορείς. 

- Συνέδρια, προγράμματα κατάρτισης, μελέτες, έρευ¬ 
νες, εκδόσεις, ξεναγήσεις, οικοτουρισμό και άλλες συνα¬ 
φείς δραστηριότητες. 

- Δωρεές, εισφορές, χορηγίες φυσικών ή νομικών προ¬ 
σώπων εσωτερικού ή εξωτερικού κ.α.λ. 

Για το χρονικό διάστημα που ισχύει η χρηματοδότησή 
τους από το 2ο Κοινοτικό πλαίσιο στήριξης, στο οποίο εί¬ 
ναι ενταγμένα, καλύπτονται οι δαπάνες επισκευών, εξο¬ 
πλισμού επιμόρφωσης εκπ/κού προσωπικού και παραγω¬ 
γής έντυπου υλικού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μαΐου 1995 

Ο ΥΠΟΥΡΓΟΣ 

ΓΕΩΡΓΙΟΣ ΠΑΠΑΝΔΡΕΟΥ 

-♦ 

Αριθ. 925 (5) 

Έγκριση ημερών κινήσεως εκτός έδρας υπαλλήλων ΕΟΤ, 
για εκτέλεση υπηρεσίας. 

Ο ΥΠΟΥΡΓΟΣ ΤΟΥΡΙΣΜΟΥ 

Έχοντας υπόψη: 

1. Το Π.Δ. 459/93 (ΦΕΚ 193/Α/93) «Ανασύσταση 
Υπουργείου Τουρισμού». 

2. Το Π.Δ. 460/93 (ΦΕΚ 197/Α/22.11.93) «Διορισμός 
Υπουργού και Υφυπουργών». 

3. Το άρθρο 8 του Ν. 2019/92 (ΦΕΚ 34/Α/28.2.92) 
«Ημερήσια αποζημίωση εκτός έδρας όπως αυτή αναπρο- 
σαρμόσθηκε με την 2062225/6876/0022/1.10.93 
Υπουργική απόφαση» (ΦΕΚ 807/Β/6.10.93). 

4. Το άρθρο 27 του Ν. 2081/92 (ΦΕΚ 154/Α/10.9.92) 
«Ρύθμιση του θεσμού των Επιμελητηρίων, τροποποίηση 
των διατάξεων του Ν. 1712/87 για τον εκσυγχρονισμό των 
Επαγγελματικών Οργανώσεων των εμπόρων, βιοτεχνών 
και λοιπών επαγγελματιών και άλλες διατάξεις». 

5. Τομεαριθμ. 500420/13.2.95έγγραφο ΕΟΤ, αποφα¬ 
σίζουμε: 

1. Καθορίζουμε το ανώτατο όριο του οποίου επιτρέπε¬ 


ται να μετακινούνται εκτός έδρας κατά μήνα για εκτέλεση 
υπηρεσίας, όλοι οι υπάλληλοι του ΕΟΤ που υπηρετούν στο 
εσωτερικό, ανεξάρτητα από βαθμολογικό κλιμάκιο και 
κλάδο, σε δέκα (10) ημέρες, πλην των υπαλλήλων των 
Διευθύνσεων θ’ και Γ που ορίζεται σε δώδεκα (12) ημέ¬ 
ρες. 

2. Στις περιπτώσεις που επιβάλλεται η κίνηση υπαλλή¬ 
λων για εκτέλεση υπηρεσίας εκτός έδρας καθ’ υπέρβαση 
των ημερών που καθορίζονται παραπάνω θα ζητείται εκ 
των προτέρων η έγκρισή μας εφόσον η μετακίνηση έχει 
έγκαιρα προγραμματισθεί. 

3. Στις περιπτώσεις κατεπειγουσών, εκτάκτων και 
απροβλέπτων αναγκών που επιβάλλεται η άμεση μετακί¬ 
νηση των υπαλλήλων πέρα από τα καθοριζόμενα με την 
απόφαση αυτή ανώτατα όρια ημερών, επιτρέπεται κάτ’ 
εξαίρεση να πραγματοποιηθεί η έκτακτη μετακίνηση, με 
την προϋπόθεση ότι θα ζητηθεί μέσα σε δέκα πέντε (15) 
ημέρες από την πραγματοποίηση της, η σχετική έγκριση 
μας για την υπέρβαση. 

4. Η συνολική δαπάνη που θα προκληθεί από τις εν 
λόγω μετακινήσεις θα βαρύνει τις εγγεγραμένες πιστώ¬ 
σεις του προϋπολογισμού του ΕΟΤ οικονομικού έτους 
1995 (Κωδ. 0711-0721), οι οποίες ανέρχονται στο ποσό 
των 200.000.000 (διακοσίων εκατομμυρίων) δρχ. 

5. Η παρούσα απόφαση ισχύει αναδρομικά από 1.1.95. 

Η απόφαση αυτή να δημοσιευθεί στην Εφημερίδα της 

Κυβερνήσεως. 

Αθήνα, 11 ΜαΤου 1995 

Ο ΥΠΟΥΡΓΟΣ 

Δ. ΛΙΒΑΝΟΣ 

♦- 

Αριθ. 11350/861 (6) 

Συμπλήρωση των διατάξεων της απόφασης του Υπουργού 
Συγκοινωνιών 5030/1980 (ΦΕΚ 307/Β/26.3.80), περί 
καθορισμού όρων τοποθετήσεως και λειτουργίας συ¬ 
σκευής αυτομάτου καταγραφής ταχύτητας και άλλων 
στοιχείων πορείας σε ορισμένες κατηγορίες αυτοκινή¬ 
των οχημάτων. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της παρ. 9 του άρθρου 20 του ΚΟΚ, που 
κυρώθηκε με το Ν. 2094/92 (ΦΕΚ 182/Α/25.11.92), περί 
κυρώσεως του Κώδικα Οδικής Κυκλοφορίας. 

2. Τις διατάξεις της κανονιστικής απόφασης 5030/ 
1980 (ΦΕΚ 307/Β/26.3.80), περί καθορισμού όρων το¬ 
ποθετήσεως και λειτουργίας συσκευής αυτομάτου κατα¬ 
γραφής ταχύτητας και άλλων στοιχείων πορείας σε ορι¬ 
σμένες κατηγορίες αυτοκινήτων οχημάτων. 

3. Τις διατάξεις της 35165/2658/94 (ΦΕΚ 23/Β/ 
17.1.95) κανονιστικής απόφασης, περί συμπλήρωσης των 
διατάξεων της ανωτέρω 5030/1980 όμοιας. 

4. Την 32948/329/94 (ΦΕΚ 782/Β/18.10.94) κοινή 
απόφαση του Πρωθυπουργού και του Υπουργού Μεταφο¬ 
ρών και Επικοινωνιών, περί ανάθεσης αρμοδιοτήτων του 
Υπουργού Μεταφορών και Επικοινωνιών, στους Υφυ¬ 
πουργούς Μεταφορών και Επικοινωνιών. 

5. Το 2505/11 δ/4.4.95 έγγραφο του Υπουργείου Δη¬ 
μόσιας Τάξης (Δ/νση Τροχαίας), στο οποίο αναφέρονται 
προτάσεις σχετικά με το υπηρεσιακό σημείωμα ελέγχου 
των συσκευών αυτομάτου καταγραφής ταχύτητας (ταχο- 

γράφων) των αυτοκινήτων οχημάτων, αποφασίζουμε: 

1. Στο τέλος του εδαφίου (ιΒ) της παρ. 2 του άρθρου 10 
της 5030/1980 (ΦΕΚ 307/Β/26.3.80) κανονιστικής από¬ 
φασης, (όπως αυτό προστέθηκε με την 35165/2658/94, 
ΦΕΚ 23/Β/17.1.95 όμοια) προστίθεται πρόταση, η οποία 
έχει ως εξής: 

«Τα ανωτέρω διπλότυπα μπλοκ θα τυπώνονται με μέρι¬ 
μνα των ενδιαφερομένων ή των Σωματείων αυτών και 


εφόσον πρόκειται για αυτοκίνητα Δημόσιου Φορέα, από 
την αρμόδια Δ/νση αυτού». 

2. Από τις διατάξεις της απόφασης αυτής δεν προκαλεί- 
ται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Μαΐου 1995 

Ο ΥΦΥΠΟΥΡΓΟΣ 

ΧΡΙΣΤΟΣ ΚΟΚΚ1ΝΟΒΑΣ1ΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




